கேள்வி: இருங்கோவேள் குறித்து விரிவாக சொல்லுங்கள்.
பதில்: இருங்கோவேள் பாரிமகளிர் மணந்துகொள்ள மறுத்தவன் கபிலர் புறம் 202 வடபால் முனிவன் தடவினில் தோன்றி, செம்புக்கோட்டை துவரை நகர் ஆண்டு, 49 வழிமுறை வந்த வேளிருள் வேள் என்று புகழப்படுகிறான்.கபிலர் புறம் 201 கரிகாலன் இருங்கோவேளை வீழ்த்தினான் பட்டினப்பாலை 282 இருங்கோ வேண்மான் ஆலங்கானம் போரில் நெடுஞ்செழியன் எதிர்த்த எழுவரில் ஒருவன் நக்கீரர் அகம் 36
கேள்வி: இருங்கோவேள் - இருக்குவேள் அரசர்கள் பற்றி விளக்கவும்.
பதில்: இருக்குவேள் அரசர்கள் இருங்கோவேளின் வழிவந்தவர்கள் என்றும் இரு மரபினரும் வெவ்வேறு என்று மாற்றுக்கருத்துகள் ஆய்வாளர்களிடையே நிலவுகின்றன. இருக்குவேள் அரசரும் இருங்கோவேள் அரசரும் ஒருவரே என்று ஆரோக்கியசாமி தம்முடைய நூலில் கூறுகிறார்.M. Arokiaswamy, The Early History of the Vellar Basin ஆனால் சங்க காலத்தில் இருந்த இருங்கோவேள் அரசருக்கும் பிற்காலத்தில் இருந்த இருக்குவேள் அரசருக்கும் யாதொரு தொடர்பும் இல்லை. அவர்கள் வேறு; இவர்கள் வேறு. பெயர்களில் காணப்படுகின்ற ஒற்றுமை பற்றி இருவரையும் ஒருவராக ஊகிப்பது கூடாது என்கிறார் மயிலை சீனி. வேங்கடசாமி.பண்டைத் தமிழக வரலாறு களப்பிரர் - துளு நாடு, பக்கம் 72 இவர்கள் கள்ளர் மரபினை சேர்ந்தவர்களாக, க. அ. நீலகண்ட சாத்திரி அவரகள் தன்னுடைய ஆய்வில் குறிப்பிடுகிறார். இருக்குவேளிர்‌ யதுவம்சகேது எனப்‌ பட்டம்‌ புனைந்தவர்களாயினும்‌ அவர்கள்‌ கள்ளர்‌ மரபிற்குரியவர்கள்‌ என்பதைத்‌ திருப்பழனக்‌ கல்வெட்டு மூலம்‌ திரு. வே. மகாதேவன்‌ எடுத்துக்‌ காட்டியுள்ளார்‌. “இருங்கோவேள்‌' என்ற பட்டம்‌ தஞ்சை, திருச்சி, புதுக்கோட்டை பகுதிகளில்‌ வாழும்‌ கள்ளர்‌ இனமக்களின்‌ ஒரு பிரிவினரின்‌ பட்டப்‌ பெயராக இன்றளவும்‌ உள்ளது.